Tuhansia vuosia sitten esi-isät katsoivat yötaivaalle -
ja näkivät tähtitarhan.
He eivät ymmärtäneet tähtiä, mutta huomasivat jotain.
Niiden liikkeet olivat ennustettavissa, ja niillä oli selkeä vaikutus.
Vuodenaikoihin, vuorovesiin, satoon.
Tuntui loogiselta, että nuo valot vaikuttivat muuhunkin.
Astrologia on keksitty lähes kaikissa kulttuureissa.
Siitä pidetään vielä nykyäänkin.
Mystiikka vetää ihmisiä puoleensa,
mutta vain astrologia saa palstatilaa lehdistä.
Intiassa astrologeilla on omia tv-ohjelmia.
Taiwanissa moni nainen haluaa synnyttää kiinalaisen horoskoopin mukaan.
Vuosi 2010 oli tiikerin vuosi.
Epäonnen vuosi.
Vuosi 2012 oli lohikäärmeen vuosi.
Se tuo onnea.
Tiedämme, ettei se ole tieteellistä.
Miksi niin monet ihmiset ympäri maailman silti uskovat tähtien voimaan?
Moni uskoo, että planeettojen asemat vaikuttavat elämään.
Tiedämme paljon maailmankaikkeudesta, mutta tie on vasta alussa.
Mystikot ja kulttijohtajat löytävät innokkaan yleisön.
Et ole tyytyväinen rakkauselämääsi.
Herra presidentti, luotatteko astrologiaan tulevaisuudessakin?
He yrittävät sanoa, rakas Brutus, ettei vika ole tähdissä vaan meissä.
ASTROLOGIA
Länsimaissa astrologia tarkoittaa yleensä horoskooppeja.
Se on henkilökohtainen ennustus tähtimerkin mukaan.
Horoskoopit ovat kuin porttihuume.
ASTROLOGI
Ne eivät tietenkään ole kovin tarkkoja.
Kirjoitan horoskoopin kahdestoistaosalle väestöstä.
Tähtimerkit keksittiin yli 2 000 vuotta sitten -
muinaisessa Babyloniassa nykyisen Irakin alueella.
Siellä huomattiin, että vuodessa on noin 12 kuukautta.
Auringon reitti jaettiin 12:n osaan,
ja jokainen sai oman tähtimerkin.
Tähdistä hahmotettiin symboleja, kuten härkä ja skorpioni.
Ne auttoivat pitämään lukua tähtien liikkeistä.
Siten keksittiin aurinkomerkit.
Se oli alun perin tähtimerkki, jossa aurinko oli synnyinhetkellä.
Mutta aurinkomerkki oli vain yksi monista.
Astrologit käyttävät syntymäkarttoja.
Syntymäkartta on kuva taivaasta ihmisen syntyessä.
Siinä on aurinkomerkki, kuumerkki ja nouseva merkki.
Se kertoo, oliko aurinko nousussa vai laskussa syntyessäsi.
Kartta on jaettu 12 huoneeseen eri elämänalojen mukaan.
Se ottaa huomioon planeetat ja niiden suhteet.
Aurinkomerkin lisäksi merkitystä on myös vaikkapa sillä,
oliko sodan jumala Mars rakkauden huoneessa.
Tällaisilla syntymäkartoilla on ennustettu merkkihenkilöiden elämää kautta aikojen.
Maakeskisessä maailmankuvassa -
astronomit kartoittivat tähtiä ja planeettoja.
Astrologit tulkitsivat niiden vaikutusta meihin.
Astronomia oli usein myös astrologiaa.
HISTORIOITSIJA
Itse asiassa niitä pidettiin samankaltaisina.
Luonnollisesti juuri astronomi levitti astrologiaa ympäri maailmaa.
Eikä kuka tahansa, vaan Klaudios Ptolemaios.
Hän oli iso tähti.
Toisen vuosisadan Egyptissä -
hän kirjoitti historian tärkeimmän teoksen astronomiasta.
Se oli ensimmäinen esitys lähiplaneetoiden kiertoajoista maan ympäri.
Sen perusteella tehtiin kalenterit -
seuraavan 1 500 vuoden ajan.
Se oli hyvin tarkka ja taitavasti tehty.
Ptolemaios kirjoitti myös merkittävän astrologiateoksen nimeltä Tetrabiblos.
Hän ei tehnyt eroa tieteen ja ei-tieteen välillä.
Ptolemaiokselle astrologia oli järkevää.
Tetrabiblos levitti kreikkalaisen astrologian Lähi-itään ja Intiaan.
Kiinassa se ei menestynyt.
Siellä oli jo oma, syntymävuoteen perustuva järjestelmä.
Sekin on tuhansia vuosia vanha.
Ja 1500-lukuun mennessä -
Euroopan hovit olivat käyttäneet astrologeja jo pitkään.
Shakespeare viittasi astrologiaan lähes jokaisessa tarinassaan.
Sanat ovat jääneet elämään.
Kuningas Learissa kuun- ja auringonpimennykset ennustavat kuolemaa.
Romeon ja Julian tähdet eivät kohtaa -
eli suhde on tuomittu.
Julius Caesarissa Cassius puhuu Brutukselle:
Syy, hyvä Brutus,
ei ole tähdissä vaan meissä itsessämme.
Samoihin aikoihin kaksi seikkaa olivat mullistamassa maailmaa -
ja astrologian paikkaa siinä.
Siihen asti ihminen oli olettanut olevansa maailmankaikkeuden keskellä.
Mutta tiedemiehet, kuten Galileo Galilei -
osoittivat maan kiertävän aurinkoa.
Siinä murtuu astrologien ajatus siitä,
että kaikki liittyy ihmiseen.
Astrologia aitona tieteenä ei kadonnut hetkessä.
Jopa Galileo kirjoitti horoskooppeja perheelleen ja varakkaille asiakkaille.
Sitten seurasi kuolinisku.
TIETEELLINEN METODI
Monta tieteellistä läpimurtoa tehtiin 1600-luvulla.
Painovoima. Valon spektri.
Verenkiertojärjestelmä.
Kaukoputken keksiminen mahdollisti uusien kuiden löytämisen. Samalla kehittyi metodi totuuden etsimiseen.
Hypoteesi testattiin, ja tulokset pyrittiin toistamaan.
Jos tieteellistä metodia ei käytetty, kyse ei ollut tieteestä.
Planeettojen ja tähtien tutkiminen läpäisi testin.
Mutta niiden vaikutus maailmaan ei.
Astrologia ja astronomia ajautuivat lopullisesti erilleen.
Länsimaissa astrologia joutui epäsuosioon sadoiksi vuosiksi -
kunnes lehtien horoskoopit keksittiin.
Vuonna 1930 lontoolainen lehti julkaisi astrologi R.H. Naylorin ennustuksen.
Hän laati syntymähoroskoopin prinsessa Margaretille ja ennusti,
että tämä "on halveksiva kohtuutta". Se oli mitä ilmeisimmin totta.
Naylor ennusti myös, että prinsessan ollessa seitsemän,
kuningasperheessä tapahtuisi merkittäviä asioita.
Juuri ennen Margaretin seitsenvuotispäivää -
hänen setänsä luovutti kruunun hänen isälleen.
Olen todennut mahdottomaksi kantaa vastuun raskasta taakkaa.
Margaretin isosiskosta tuli kruununperijä. Kyse oli kuningatar Elisabetista.
Poikkeuksellisen ennustuksen jälkeen Naylor sai lehdeltä vakikolumnin.
Kuninkaallisten ja uutisten sijaan -
hän keskittyi tavallisten ihmisten horoskooppeihin.
Ne perustuivat vain aurinkomerkkeihin.
Muut lehdet noudattivat esimerkkiä.
Nykyään yksikään lehti ei mene painoon ilman horoskooppipalstaa.
Toinenkin tapahtuma nostatti astrologian suosiota.
Hän asettuu sohvalle ja antaa ajatusten virrata.
Psykoanalyysi.
Yksi sen keksijöistä oli Carl Jung.
Emme ole vain tätä päivää ja eilistä. Olemme suunnattoman vanhoja.
Jung toi esiin persoonallisuustyypit.
Niiden perusteella on kehitetty esimerkiksi Myers-Briggsin testi.
Monet yrityksen käyttävät sitä edelleen.
Jung harrasti myös astrologiaa.
Hän kirjoitti kirjeessä Sigmund Freudille,
että käyttää iltansa paljolti astrologian parissa.
"Jonakin päivänä astrologia on tarjoava paljon tietoa ,
jonka ihminen on intuitiivisest kyennyt näkemään taivaankappaleiden liikkeissä."
Uusi aika alkoi 1960-luvun lopulla. Olet ehkä kuullutkin siitä.
Vesimiehen aika alkaa
VESIMIEHEN AIKA
Se yhdistetään new age -liikkeeseen.
Fifth Dimension lauloi, että rakkaus on tähdissä.
Eivätkä he olleet ainoita.
Skorpionit, neitsyet, vesimiehet
Kaikki etsivät merkkiä, joka sopii heidän omaansa
Astrologia ei voi määrittää kohtaloa
Kukaan ei edistänyt astrologiaa yhtä paljon -
kuin Linda Goodman vuoden 1968 kirjassaan Aurinkomerkit.
Se oli ensimmäinen astrologiakirja NY Timesin bestseller-listalla.
Kaikkiaan kirjaa myytiin yli 30 miljoonaa. Se käännettiin 15 kielelle.
Se lupasi paljastaa ihmisten salatut unelmat,
toiveet ja todellisen luonteen,
aurinkomerkkien ymmärtämisen kautta.
Sen mukaan aurinkomerkki voi muuttaa ihmisen elämän.
Se loi nykyiset käsitykset horoskooppimerkin ja luonteen yhteydestä.
Hän kertoi ihmisille uskomattomia asioita.
Se teki aurinkomerkeistä vielä suositumpia.
Astrologia kasvattaa nopeasti suosiotaan Yhdysvalloissa.
Yli 180 tunnettua tiedemiestä on päättänyt puuttua asiaan.
Tutkijat ovat laatineet avoimen kirjeen,
jossa pyydetään kaikkia lehtiä painamaan astrologiaosioihinsa varoituksen.
"Tämä astrologinen ennustus on käsitettävä pelkkänä viihteenä."
"Ennusteilla ei ole tieteellistä totuuspohjaa."
Entinen kansliapäällikkö Regan kertoo kirjassaan, että presidenttipari Reagan -
turvautui astrologin palveluksiin vaikeissa päätöksissä
Kahdeksankymmenluvulla sai ohjeita myös astrologiapuhelimesta.
Mietimme, mitä päivä tuo tullessaan ja mitä tulevaisuus tarjoaa.
Mene treffeille tai työhaastatteluun torstaina.Se on viikon onnekkain päivä.
Tästä numerosta tavoittaa minut, kosmisen muffinin.
Se on ennustamista.
ASTROLOGI
Se on enemmän taidetta kuin tiedettä.
Esimerkiksi aurinkomerkit eivät enää pidä edes paikkaansa.
Ne luotiin yli 2 000 vuotta sitten.
Maan akseli on kääntynyt.
Aurinkomerkki on muuttunut.
Mukaan on tullut 13. merkki nimeltä käärmeenkantaja.
Astrologeilta voi pyytää tieteellisiä todisteita -
vaikkapa alan suurimmassa konferenssissa,
mutta vastauksia ei juuri tule.
Ei kiinnosta.
MEEDIO
Minun ei tarvitse todistaa mitään. Käytän työkaluja, jos ne toimivat.
Tieteellinen yhteisö...
ASTROLOGI / DJ
...katsoo asiaa omasta näkökulmastaan.
Astrologia ei sovi modernin tieteen määritelmään.
ASTROLOGI
Se ei tarkoita, etteikö se olisi arvokasta.
Tutkimuksissa on todettu, että jos ihminen ei koe hallitsevansa elämäänsä,
hän uskoo helpommin astrologiaan ja löytää itsensä horoskoopeista.
Horoskoopeista saatava positiivinen elämänasenne -
saattaa jopa auttaa ajattelua ja luovuutta vaativissa testeissä.
Myös epäaidoilla tekijöillä voi olla aitoja vaikutuksia.
Placebo-vaikutus tarkoittaa, että pelkkä usko johonkin saattaa riittää.
Siitä on tieteellisiä todisteita.
Jopa kokeissa, joissa potilas tietää saavansa lumelääkettä,
lääkkeellä on vaikutus.
Moni uskoo horoskooppeihin toisen psykologisen tekijän takia.
Ihmiset uskovat horoskooppeihin...
PSYKOLOGI
...koska he haluavatkin löytää itsensä horoskoopeista.
Henkilöstä tulee osallinen -
ja hän haluaa projisoida itsensä horoskooppiin.
Kyse on barnum-vaikutuksesta, joka sai nimensä sirkusmies P.T. Barnumilta.
Sen perustana on vuoden 1949 tutkimus,
jossa 39 opiskelijaa sai psykologisen profiilin,
jonka sanottiin perustuvan psykologiseen testiin.
Kaikki profiilit olivat identtisiä.
Ne kuvailivat yleisiä seikkoja, kuten seksuaalisuuden aiheuttamia ongelmia.
Yhtä lukuun ottamatta kaikki opiskelijat löysivät itsensä profiileista.
Barnum-vaikutus tarkoittaa,
että kuka tahansa tunnistaa itsensä mistä tahansa horoskoopista.
Horoskooppien kuvaukset ovat yleensä hyvin tulkinnanvaraisia.
Yleensä ne ovat myös myönteisiä.
Vesimies saa kuulla, että "negatiiviset tunteet hämärtävät intuitiota".
Härälle sanotaan, ettei pidä takertua yksityiskohtiin,
koska kokonaisuus on tärkeämpi.
Mitä ihminen horoskoopeilta hakeekaan, hän luultavasti löytää sen...
...myös netistä.
Olen astrologyzone.comin perustaja.
Susan Miller alkoi kirjoittaa nettihoroskooppeja 1995.
Naisille haluttiin lyhyet päivittäishoroskoopit.
Kieltäydyin siitä.
Halusin niistä pitkiä ja tarkkoja, jotta niitä luetaan uudelleen.
Miljoonat lukevatkin.
Fanit ovat niin innokkaita, että jos Miller tapansa mukaan on myöhässä,
fanit nostavat metelin netissä.
Internet on tärkeä tekijä siinä, että astrologia on taas suosittua.
Ihmiset haluavat aina tietää tulevasta.
Se on rakennettu geeneihimme.
Ongelma on se,
että kuka tahansa voi väittää olevansa astrologi.
Netissä on nykyään astrologeja pilvin pimein.
Sisältöä löytyy helposti.
He vain puhuvat. Se on tyypillistä neitsyelle.
-Uranus on siirtynyt härän merkkiin. -Aurinko kaksosessa tarkoittaa...
Vuodesta 2016 vuoteen 2017 -
YouTuben astrologiavideoiden suosio kasvoi 62 prosenttia.
Facebookissa kasvua oli 116 prosenttia.
Twitterissä taas lähes 300 prosenttia.
Olette tilanteessa, jossa voitte osoittaa, että taistelu on takana.
Maailmankaikkeus odottaa.
Uskoakseni astrologia viehättää ihmisiä -
jopa nykyisellä tieteen ja koulutuksen aikakaudella -
koska se tarjoaa jotain sellaista, mitä ei saa helposti muualta.
Se tarjoaa henkisyyttä ihmisille, jotka eivät saa sitä perinteisistä uskonnoista.
Yhdysvalloissa perinteinen uskonnollisuus vähenee mutta henkisyys kasvaa.
Astrologia sopii siihen.
Se on henkilökohtaista, koska kaikilla on oma kartta.
Se eroaa perinteisestä uskonnosta,
jossa ollaan osa suurta ryhmää.
Ennustamisessa tärkeää on myös se,
että se nivoutuu pyhyyden kokemiseen.
Oli kyse sitten jumalista, Jumalasta tai vain suuresta mysteeristä.
Etsimme jotain, mikä vapauttaa meidät ihmisyytemme hauraista kuorista.
Minulta kysytään avioliiton solmimisesta, eroamisesta, syövästä,
työn menetyksestä, toivottomuudesta ja elämänuskosta.
Ihmiset ovat kokeneet suurta tuskaa -
eivätkä osaa käsitellä sitä.
On uskottava siihen,
että kaikki koettu paha -
voi johtaa johonkin hyvään.
Astrologian tutkiminen on vakuuttanut minut universumin myötämielisydestä.
Astrologia vetoaa ihmisen haluun löytää oma paikkansa maailmankaikkeudessa.
Vaikka ei olisikaan sen keskellä.
Aikaisemmin tähtimerkit sijoitettiin taivankannen sisäpuolelle.
Ne kiersivät maapalloa.
Nyt se on muuttunut.
Tähdet on levitetty ympäriinsä äärettömään maailmankaikkeuteen.
Hahmottaessamme Orionin vyön -
yritämme määritellä paikkaamme kaoottisessa todellisuudessa.
Orion ei ole siellä.